**TISZTELT FELHASZNÁLÓK!**

**Ezúton tájékoztatjuk Önöket, hogy a 2021. 04. havi számlázás során a bekötési vízmérők esetében, a 2021. 05. havi számlázás során a Társasházakhoz tartozó mellékvízmérők tekintetében Társaságunk számlázási rendjében változtatás történik, amely alapján** – az ÉRV. Zrt. teljes területén egységesen - **évente 11 db részszámla és 1 db elszámoló számla kerül az érintettek irányába kibocsátásra.**

Azon felhasználási helyek esetében, ahol **a havi fogyasztás vízmérőnként nem éri el az 1 m3-t, negyedévente kerül számla kibocsátásra.**

Tájékoztatjuk Önöket, hogy a bekötési vízmérők és az elkülönített vízfelhasználási helyek vízmérőinek leolvasása a számlákon meghatározott **leolvasási rend** szerint történik.

Felhívjuk tisztelt felhasználóink figyelmét, hogy a fogyasztási szokásokban bekövetkező változásokra figyelemmel lehetőségük van a **részszámla mennyiségének módosítását** Társaságunktól kérni.

Ezúton is felhívjuk szíves figyelmüket a **fogyasztásmérő** rendszeres – lehetőség szerint **legalább havi gyakorisággal** történő – **ellenőrzésének** fontosságára, amelynek eredményeként nem csupán a fogyasztói szokások megváltozásából, illetve részszámlázásból eredő különbségek szűrhetők ki, hanem a házi ivóvízhálózaton bekövetkezett csőtörések is.

Kérjük tájékoztatásunk szíves elfogadását.

A számlázási rend módosításával összefüggésben felmerülő esetleges **további kérdéseikkel forduljanak bizalommal** Társaságunk Ügyfélszolgálatához, az ismert elérhetőségek bármelyikén.

**TISZTELETTEL: ÉRV. ZRT.**